Document ID: /fineweb-2-swissfilter-quality_10-filterrobots/filtered/01423.jsonl.gz/3

Асацыяцыя «RAZAM.CH» была створана у 2020 г. з мэтай развіцця дыялогу паміж грамадзянамі Швейцарыі і Беларусі ў рамках грамадзянскай супольнасці.
Сваімі мэтамі Асацыяцыя ставіць:
- Інфармаванне грамадзян Беларусі, якія пражываюць на тэрыторыі Швейцарыі, па пытаннях міграцыі, інтэграцыі і супрацоўніцтва;
- Распаўсюджванне актуальнай інфармацыі пра падзеі ў Беларусі, асабліва пра стан грамадзянскіх ініцыятываў у Беларусі;
- Супрацоўніцтва з прадстаўнікамі швейцарскіх уладаў, навуковай супольнасці, грамадзянскай супольнасці, суб’ектамі прадпрымальніцкай дзейнасці, сродкамі масавай інфармацыі і міжнароднымі арганізацыямі па пытаннях, якія тычацца беларусаў;
- Падтрымка іншых арганізацый і дыяспар з падобнымі мэтамі.
Наша Асацыяцыя не прадстаўляе палітычныя партыі і дзяржаўныя арганізацыі. Мы не лабіруем прыватныя інтарэсы, але падтрымліваем праекты нашых чальцаў і сяброў у галіне грамадзянскай супольнасці, салідарнасці і правоў чалавека.